Διάταξη του Δικαστηρίου (έκτο τμήμα) της 13ης Φεβρουαρίου 2014 –
Marszałkowski κατά ΓΕΕΑ
(Υπόθεση C‑177/13 P)
«Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 8, παράγραφος 1, στοιχείο β΄ – Αίτηση καταχωρίσεως κοινοτικού εικονιστικού σήματος που περιέχει τα λεκτικά στοιχεία “Walichnowy” και “Marko” – Ανακοπή εκ μέρους της δικαιούχου του κοινοτικού λεκτικού σήματος MAR-KO – Σχετικός λόγος απαραδέκτου – Κίνδυνος συγχύσεως»
1.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων (Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψη 40)
2.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Ομοιότητα των οικείων σημάτων – Κριτήρια εκτιμήσεως – Σύνθετο σήμα (Κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψεις 54, 55)
3.                     Αναίρεση – Λόγοι – Ανάγκη συγκεκριμένης αμφισβητήσεως σημείου του σκεπτικού του Γενικού Δικαστηρίου (Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρα 168 § 1, στοιχείο δ΄, και 169 § 2) (βλ. σκέψη 64)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (πρώτο τμήμα) της 4ης Φεβρουαρίου 2013, T‑59/11, Marszałkowski κατά ΓΕΕΑ – Mar‑Ko Fleischwaren (WALICHNOWY MARKO), με την οποία το Γενικό Δικαστήριο απέρριψε την προσφυγή κατά της αποφάσεως του τετάρτου τμήματος προσφυγών του ΓΕΕΑ της 11ης Ιανουαρίου 2011 (υπόθεση R 760/2010‑4), περί ακυρώσεως της αποφάσεως του τμήματος ανακοπών να απορρίψει την ανακοπή που άσκησε ο δικαιούχος του κοινοτικού λεκτικού σήματος «Mar-Ko», για προϊόντα της κλάσεως 29 του Διακανονισμού της Νίκαιας – Παράβαση του άρθρου 8, παράγραφος 1, στοιχείο β΄, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1), και του άρθρου 48, παράγραφος 2, του Κανονισμού Διαδικασίας του Γενικού Δικαστηρίου – Σχετικός λόγος απαραδέκτου – Κίνδυνος συγχύσεως
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως.
2)
Καταδικάζει τον Marek Marszałkowski στα δικαστικά έξοδα.